钦定古今图书集成/方舆汇编/边裔典/第134卷 > 唐
## 钦定古今图书集成/方舆汇编/边裔典/第134卷 > 唐

### 太宗贞观七年立沙陀咄陆可汗

按《唐书太宗本纪》，不载。按沙陀本传，“沙陀，西突厥
别部处月种也。始，突厥东西部分治乌孙故地，与处
月、处蜜杂居。贞观七年，太宗以鼓纛立利邲咄陆可
汗，而族人步真觖望，谋并其弟弥射，乃自立。弥射惧，
率处月等入朝，而步真势穷，亦归国。其留者，咄陆以
射匮特勒劫越之子贺鲁统之。西突厥濅彊内相，攻
其”大酋乙毗咄陆可汗建廷镞曷山之西，号北廷，而
处月等又隶属之。处月居金娑山之阳，蒲类之东，有
大碛，名沙陀，故号沙陀。突厥云咄陆寇伊州，引二部
兵围天山，安西都护郭孝恪击走之，拔处月俟斤之
城。后乙毗可汗败，奔吐火罗，贺鲁来降，诏拜瑶池都
督，徙其部廷州之莫贺城。处月朱邪阙俟斤阿厥亦
请内属。

### 高宗永徽二年正月瑶池都督阿史那贺鲁叛十二月处月朱邪孤注杀招慰使单道惠叛附于贺鲁

按《唐书高宗本纪》云云。按《沙陀本传》：“永徽初，贺鲁
反，而朱邪孤注亦杀招慰使连和，引兵据牢山。于是
射脾俟斤沙陀那速不肯从，高宗以贺鲁所领授之。
永徽三年正月，梁建方及处月战于牢山，败之。”
按《唐书高宗本纪》云云。按《沙陀本传》：“弓月道总管
梁建方、契苾何力引兵斩孤注，俘九千人。”

永徽四年，置《金满沙陀州》，领都督。又置《崑陵》都护府，
统咄陆部。以《弥射》为都护。

按《唐书高宗本纪》不载。按沙陀本传：“废瑶池都督
府，即处月地置金、满、沙陀二州，皆领都督。贺鲁亡，安
抚大使阿史那弥射次伊丽水，而处月来归，乃置崑
陵都护府，统咄陆部，以弥射为都护。”

### 龙朔元年以沙陀金山从征铁勒

按《唐书太宗本纪》不载。按沙陀本传：“龙朔初，以处
月酋沙陀金山从武卫将军薛仁贵讨铁勒，授墨离
军讨击使。”

### 中宗嗣圣十九年〈即武后长安二年〉沙陀金山死子辅国嗣按唐书武后本纪不载按沙陀本传长安二年进金山为金满州都督累封张掖郡公金山死子辅国

嗣。

### 睿宗先天元年沙陀避吐蕃徙部北廷率其下入朝按唐书睿宗本纪不载按沙陀本传云云

### 元宗开元二年沙陀辅国死子骨咄支嗣

按《唐书元宗本纪》不载。按《沙陀本传》：“开元二年，辅
国复领金满州都督，封其母鼠尼施为鄯国夫人，累
爵永寿郡王。死，子骨咄支嗣。”

### 天宝元年沙陀骨咄支死子尽忠嗣

按《唐书元宗本纪》不载。按《沙陀本传》：“天宝初，回纥
内附，以骨咄支兼回纥副都护，从肃宗平安禄山，拜
特进骁卫上将军。死，子尽忠嗣，累迁金吾卫大将军、
酒泉县公。”

### 德宗贞元 年沙陀部七千帐附吐蕃与共寇北廷按唐书德宗本纪不载按沙陀本传至德宝应间

中国多故，北廷、西州闭不通，朝奏使皆道出回纥，而
虏多鱼撷，尤苦之，虽沙陀之倚北廷者，亦困其暴敛贞元中，沙陀部七千帐附吐蕃，与共寇，北廷陷之，吐
蕃徙其部甘州，以尽忠为军大论。吐蕃寇边，常以沙
陀为前锋。

### 宪宗元和三年沙陀为吐蕃所破款灵州塞节度使范希朝以闻诏处其部盐州

按《唐书宪宗本纪》不载。按《沙陀本传》：回鹘取凉州，
吐蕃疑尽忠持两端，议徙沙陀于河外，举部愁恐。尽
忠与朱邪执宜谋曰：“我世为唐臣，不幸陷污。今若走
萧关自归，不愈于绝种乎？”尽忠曰：“善。”元和三年，悉众
三万落循乌德鞬山而东。吐蕃追之，行且战，旁洮水，
奏石门。转斗不解，部众略尽，尽忠死之。执宜裒瘢伤，
士裁二千，骑七百，杂畜橐它千计，款灵州塞。节度使
范希朝以闻，诏处其部盐州，置阴山府，以执宜为府
兵马使。沙陀素健斗，希朝欲藉以捍虏，为市牛羊，广
畜牧休养之。其童耄自凤翔、兴元、太原道归者，皆还
其部。尽忠弟葛勒阿波率残部七百叩振武降，授左
武卫大将军，兼阴山府都督。执宜朝长安，赐金币、袍
马万计，授特进、金吾卫将军。然议者以灵武迫吐蕃，
恐后反复生变，又滨边益口则食翔价。顷之，希朝镇
太原，因诏沙陀举军从之。希朝乃料其劲骑千二百，
号“沙陀军”，置军使，而处馀众于定襄川。执宜乃保神
武川之黄花堆，更号阴山北沙陀。是时，天子伐镇州，
执宜以军七百为前锋，王承宗众数万，伏木刀沟，与
执宜遇，飞矢雨集，执宜提军横贯贼陈鏖斗，李光颜
等乘之，斩首万级。镇兵解，进蔚州刺史。

元和八年。以回鹘取西城、柳谷，诏“沙陀部执宜屯天
德。”

按《唐书宪宗本纪》不载。按沙陀本传：王锷节度太
原，建言“朱邪族孳炽，散居北川，恐启野心，愿析其族
隶诸州，势分易弱也。”遂建十府以处沙陀。八年，回鹘
过碛南，取西城、柳谷，诏执宜屯天德。

### 穆宗长庆元年沙陀部执宜入朝拜金吾卫将军

按《唐书穆宗本纪》不载。按沙陀本传：“伐吴元济，诏
执宜隶李光颜，破蔡人。时曲拔凌云栅，元济平，授检
校刑部尚书，犹隶光颜军。长庆初，伐镇州，悉发沙陀
与易定军掎角，破贼深州。执宜入朝，留宿卫，拜金吾
卫将军。”

### 文宗太和 年授沙陀执宜都督招抚使隶河东节度死子赤心嗣

按《唐书文宗本纪》不载。按沙陀本传：“太和中，柳公
绰领河东，奏陉北沙陀素为九姓六州所畏，请委执
宜治云朔塞下，废府十一料，部人三千，御北边，号代
北行营。授执宜阴山府都督、代北行营招抚使，隶河
东节度。执宜死，子赤心嗣。”

### 开成四年节度使刘沔以沙陀赤心击回鹘于杀虎山继以伐潞功迁赤心朔州刺史

按《唐书文宗本纪》不载。按《沙陀本传》：“开成四年，回
鹘径碛口，抵榆林塞，宰相掘罗勿以良马三百遗赤
心，约共攻彰信可汗。可汗死，节度使刘沔以沙陀击
回鹘于杀虎山。久之，伐潞，诛刘稹。诏赤心率代北骑
军三千隶石雄为前军，破石会关，助王宰下天井，合
太原军，次榆社，与监军使吕义忠禽杨弁。潞州平，迁
朔”州刺史，仍为代北军使。

### 宣宗大中元年迁沙陀赤心蔚州刺史云州守捉使按唐书宣宗本纪不载按沙陀本传大中初吐蕃

合党项及回鹘残众寇河西，太原王宰统代北诸军
进讨，沙陀常深入，冠诸军。赤心所向，虏辄披靡，曰：“吾
见赤马将军火生头上。”始，沙陀臣吐蕃，其左老右壮，
溷男女，略与同，而驰射趫悍过之，虏倚其兵，常苦边。
及归国，吐蕃繇此亦衰。宣宗已复三州、七关，征西戍
皆罢，乃迁赤心蔚州刺史、云州守捉使。

### 懿宗咸通九年诏沙陀赤心从康承训兵平庞勋之乱进大同军节度使赐李氏名国昌

按《唐书懿宗本纪》：“咸通九年七月，庞勋反勋桂州。十
一月，右金吾卫大将军康承训为徐泗行营兵马都
招讨使。”按《沙陀本传》：“庞勋乱，诏义成康承训为行
管招讨使，赤心以突骑三千从。承训兵绝涣水，遇伏，
堕围中几没，赤心以骑五百掀出之。勋欲速战，众八
万，短兵接，赤心勒劲骑突贼，与官军夹击，败之。其弟
赤”衷以千骑追之亳东。勋平，进大同军节度使，赐氏
李，名国昌，预郑王属籍，赐亲仁里甲第。回鹘叩榆林，
扰灵、盐，诏国昌为鄜延节度使。又寇天德，乃徙节振
武，进检校司徒。王仙芝陷荆、襄，朝廷发诸州兵讨捕，
国昌遣刘迁统云中突骑逐贼，数有功。

咸通十四年正月，沙陀寇代北。

按：《唐书懿宗本纪》云云。

### 僖宗乾符三年以沙陀国昌为大同军防御使国昌不受命

按《唐书僖宗本纪》，不载。按《沙陀本传》：乾符三年，段
文楚为代北水陆发运、云州防御使。是时无年，文楚
朘损用度，下皆怨边。校程怀信、王行审、盖寓、李存璋薛铁山、康君立等曹议曰：“世多难，丈夫当投罅立功，
段公乃儒者，难共计。沙陀雄劲，李振武父子勇冠军，
我若推之无不应，则代北唾手可定，拾取富贵若何？”
咸曰：“善。”乃夜谒国昌子云中守捉使，克用曰：“岁艰，禀
食削，吾等不忍饿死。公家威德著闻，请诛虐帅，安部
内。”克用许之，募得士万人，趋云州，次斗鸡台，城中执
文楚至，杀之，据州以闻，共丐克用为大同防御留后，
不许。发诸道兵进捕。诸道不甚力，而黄巢方引渡江，
朝廷度未能制，乃赦之，以国昌为大同军防御使，国
昌不受命，诏河东节度使崔彦昭、幽州张公素共击
之，无功。国昌与党项战未决，大同川吐浑赫连铎袭
振武，尽取其赀械，国昌穷，挈骑五百还云州，州不纳，
铎遂取之。克用转侧蔚、朔间，裒兵才三千，屯新城。铎
引万人围之，隧而攻，三日不拔，铎兵杀伤甚。国昌自
蔚州来，铎引去，僖宗以铎领大同节度，畀讨国昌。
乾符四年九月，沙陀寇云、朔二州，

乾符五年十月，昭义军节度使李钧幽州卢龙军节
度使李可举讨李国昌。

按：以上《唐书？僖宗本纪》云云。

乾符六年，诏“昭义军李钧、幽州李可举会赫连铎攻
沙陀国昌于蔚州”，不克。

按《唐书僖宗本纪》不载。按《沙陀本传》：“六年，诏昭义
李钧为北面招讨使，督潞、太原兵屯代州。幽州李可
举会铎攻蔚州，国昌以一队当之，克用分兵抵遮虏
城拒钧。天大雪，士”仆钧众溃，还代州军遂乱，钧死
于兵。

### 广明元年沙陀李国昌入寇

按《唐书僖宗本纪》，“广明元年二月，李国昌寇忻代二
州。四月，太府卿李琢为蔚朔招讨都统。七月，李可举
及李国昌战于药儿岭，败之。八月，昭义军乱，杀其节
度使李钧。”按《沙陀本传》：“广明元年，以李琢为蔚朔
招讨都统，率兵数万屯代州。克用使傅文达调蔚朔
兵，朔州刺史高文集缚以送琢。琢进攻蔚州，国昌败，
与”克用举宗奔达靼。铎密畀酋长图之，克用得其计，
因豪桀大会，驰射百步外针芒木叶无不中。部人大
惊，即倡言：“今黄巢北寇，为中原患。一日天子赦我，愿
与公等南向定天下，庸能终老沙碛哉？”达靼知不留，
乃止。巢攻潼关，入京师，诏河东监军陈景思发代北
军。时沙陀都督李友金屯兴唐军，萨葛首领米海万、
安庆都督史敬存屯感义军。克用客塞下，众数千，无
所属。景思闻天子西，乃与友金料骑五千入居绛。兵
擅劫帑自私，还代州，益募士三万，屯陇西。士嚣纵友
金不能制，谋曰：“今合大众，不得威名宿将，且无功。吾
兄司徒父子，材而雄，众所推畏。比得罪于朝，侨戍北
部，不敢还。今若召之使将兵，代北豪英，一呼可集，整
行伍，鼓而南，贼不足平也。”景思曰：“善。”乃丐赦国昌，使
讨贼赎罪。有诏拜克用代州刺史、忻代兵马留后，促
本军讨贼。克用募达靼万人趋代州，将南道。太原节
度使郑从谠塞石岭关，不得前。克用儳道至太原，营
城下五日，邀粮赀。从谠不答，乃大略还屯代州。

### 中和元年沙陀李国昌子克用入寇陷忻代州

按《唐书僖宗本纪》：“中和元年四月，敕李国昌及其子
克用以讨黄巢。五月，克用寇太原，振武军节度使契
苾璋败之。六月，李克用陷忻、代二州。”

中和二年，沙陀李克用陷蔚州，诏克用同义武、河中
节度使，同讨黄巢，寻擢雁门节度、忻代观察使。
按《唐书僖宗本纪》，中和二年三月，李克用陷蔚州。
按《沙陀本传》：中和二年，蔚州刺史苏祐会赫连铎兵，
将攻代州，克用率骑五百先袭蔚州，下之。祐屯美女
谷。铎与幽州李可举众七万攻蔚州，谯栅相属。克用
直𢭏营入蔚州，燔府库，弃而去，屯雁门。国昌自达靼
率兵归代州，扰汾、并、楼烦不释铠，帝诏克用还军朔
州，于是义武节度使王处存、河中节度使王重荣传
诏招克用同讨巢。克用喜，即大阅雁门，得忻、代、蔚、朔
达靼众三万，骑五千而南。于是国昌守代州，郑从谠
不肯假道，克用军傅太原，而营奉币马遗从谠身从
数骑，呼曰：“我且西，愿与公一言。”从谠升，陴慰勉，归货
币饔饩。克用乃自阴地趋晋，会河中。帝闻，擢克用雁
门节度、神策天宁军镇遏、忻代观察使。

中和三年，沙陀李克用及黄巢战，败之，擢国昌为代
北军节度，克用领河东节度。

按《唐书僖宗本纪》，“中和三年正月，雁门节度使李克
用为京城东北面行营都统。三月，克用及黄巢战于
零口，败之。四月甲辰，又败之于渭桥。丙午，复京师。八
月，黄巢、秦宗权寇陈州。十月，李克用陷潞州，刺史李
殷锐死之。”按《沙陀本传》：“宰相王铎承制授克用东
北面行营都统，河东监军陈景思为监军使，克用使
弟”克修领彀骑五百度河。克用自夏阳济，留薛阿檀
扼津口，次同州，壁干坑，与贼战梁田坡，败之，进壁渭
桥，遂收京师。功第一，进同中书门下平章事、陇西郡

按《唐书僖宗本纪》：中和四年五月“辛酉，朱全忠及黄
巢战，败之。辛未，河东节度使李克用及巢战宛句，败
之。七月壬午，黄巢伏诛。”按《沙陀本传》，“李国昌为代
北军节度使，未几以克用领河东节度。黄巢与秦宗
权合寇河南。四年，克用率河东、代北兵将，自泽、潞下
天井关，河阳诸葛爽堙井以拒，克用乃繇河中济，趋
许”州，合徐、汴兵，破尚、让于太康。战西华，又破之，贼走
河南平。追北曹州。还过汴，朱全忠邀之，克用留兵于
郊，入舍上源馆，夜帐饮。全忠自佐饔，进赀宝，握手谆
劳。是时，全忠忌克用桀迈难制，则连车外环，陈兵道
左右。克用醉，乃攻馆下拒战，亲将郭景铢灭烛扶克
用徐告之。尚被酒，乃引弓射。会烟嚣四合，大震电。克
用与薛志勤等间关升南谯门，缒走营，部下死者数
百人，所获贼乘舆物尽亡之。克用整众归太原，益训
兵将报仇，使弟克勤以万骑屯河中。乃请击全忠，使
者八返，内外震恐，帝使内谒慰解。寻进位检校太傅、
陇西郡王。

### 光启元年沙陀李克用犯京师

按《唐书僖宗本纪》，光启元年十一月，“河东节度使李
克用叛附于王重荣。重荣及克用寇同州，刺史郭璋
死之。十二月癸酉，朱玫及王重荣、李克用战于沙苑，
败绩。己亥，克用犯京师。”按《沙陀本传》：“光启元年，幽
州李可举、镇州王景崇言易定故燕、赵境，请取分之。
于是可举攻易州，下之。景崇攻无极，易定节度使王
处”存求救于克用，克用自将救无极，败镇人，攻马头
固、新城，镇兵走，处存复取易州。凤翔李昌符、邠宁朱
玫与全忠连和，观军容使田令孜恶克用与王重荣
合，建言不可处近辅，请授王处存河中，而徙重荣于
易定，则克用孤矣。帝从之。重荣以告，克用怒曰：“我当
从公提鼓出汜水关，诛全忠，回歼穴鼠耳。”重荣计曰：
“公兵朝出关，则邠、岐兵夕傅吾堞，愿先治邠、岐。”克用
乃表言：“玫、昌符连全忠为乱，请以兵十五万度河枭
二竖，然后平汴，雪大耻。愿陛下戒严，无为贼所摇。”帝
遣使慰止，背相望也。克用不奉诏，玫亦引邠、凤兵营
沙苑。克用薄战，玫败，夜亡去。克用还河中，天子出趋
凤翔，道传兵且至，即趋宝鸡。克用与重荣联章请还
宫，愿留兵卫京师，即还镇。帝惧，走大散关，驻兴元，克
用引归。嗣襄王煴伪诏至太原，克用燔之，执其使，间
道奉表兴元。始，朝廷意玫结克用迫乘舆，及表至，示
群臣，因腾晓山南诸镇。行在少安王行瑜斩玫，克用
以千骑经略京畿。

光启三年，沙陀国昌卒，昭宗即位，进克用检校太师
兼侍中。

按《唐书僖宗本纪》不载，按沙陀本传云云。

### 昭宗大顺元年诏都招讨宣慰使张濬等讨李克用是年克用陷潞邢洺磁及晋州

按《唐书昭宗本纪》：“大顺元年五月，张濬为河东行营
都招讨宣慰使，京兆尹孙揆副之，幽州卢龙军节度
使李匡威为北面招讨使，云州防御使赫连铎副之，
朱全忠为南面招讨使，王镕为东面招讨使，以讨李
克用。七月，李克用执昭义军节度使孙揆。九月，李克
用陷潞州。十月，李克用陷邢、洺、磁三州。十一月，张濬
及李克用战于阴地，败绩。十二月，李克用陷晋州。”
按《沙陀本传》：“大顺初，克用自攻赫连铎于云州，拔东
郛、幽州李匡威以兵三万救之，杀其将安金俊，克用
走。铎与匡威共建言，山南乱，克用实首之，今乘其败，
可伐而取也。全忠亦请与河北三镇共讨之。”宰相张
濬是其计，乃下制削克用官爵属籍，以濬为兵马招
讨制置宣慰使，京兆尹孙揆副之；枢密使骆全𬤇为
行营都监，华州节度使韩建为行营马步都虞候兼
供军粮料使，王镕领河东东面，全忠南面，李匡威北
面，并为行营招讨使。铎副匡威，先薄战，克用追潞兵
不肯行，共杀守将李克恭，送款于汴，献首阙下。更诏
揆为昭义节度使。克用将李存孝邀揆长子，杀之。匡
威铎并吐蕃、黠戛斯众十万，攻遮虏军，杀其将刘胡
子，克用乃屯浑河川。存孝与铎战乐安，铎败走。濬入
阴地关，壁汾隰；薛铁山、李承嗣营洪洞，迎战。存孝次
赵城，韩建夜出壮士三百乘其营，存孝伏以待，建兵
大奔。存孝攻绛州未下，晋州刺史张行恭弃城走，建
与濬遁还。

大顺二年七月，李克用陷云州，防御使赫连铎奔于
吐浑。

按《唐书？昭宗本纪》云云。按《沙陀本传》：“二年，克用奉
表自陈，乃复拜检校太师、守中书令、陇西郡王。克用
悉兵攻铎云州，以骑将薛阿檀为前军，设伏河上，铎
纵骑追阿檀，遇伏而奔，铎亡入吐浑。克用取云州，以
部将石善友为刺史，大同军防御使。景福初，镇州王
镕攻尧山，克用使李嗣勋击之，斩级三万。克用遂拔
天”长，略常山，度滹沱，燔其郛，徇地至赵，取鼓、槁二城。
赫连铎众八万攻天城军，克用飞檄发军太原，匡威已壁云州北郊，克用自神堆引军夜入云州，死战，走
之。

### 乾宁元年李克用寇邢潞武新及幽州

按《唐书昭宗本纪》，“乾宁元年三月，李克用寇邢州，执
李存孝，杀之。六月，大同军防御使赫连铎及李克用
战于云州，死之。九月，李克用陷潞州，昭义军节度使
康君立死之。十一月，李克用陷武州，十二月，陷新州。
甲寅，幽州卢龙军节度使李匡筹奔于沧州，义昌军
节度使卢彦威杀之。丙辰，李克用陷幽州。”按《沙陀
本传》：“乾宁元年，克用次新城，铎膝行诣军门降，克用
鞭而纵之。进下武州，攻新州，李匡筹引步骑七万救
之，克用迎战，斩首万级，俘少将三百，徇城下，新州降，
取妫州，匡筹弃幽州走。”

乾宁二年五月。李克用陷绛州八月以克用为“邠宁
四面行营招讨使。”

按《唐书昭宗本纪》，“乾宁二年五月，静难军节度使王
行瑜、镇国军节度使韩建及李茂贞犯京师，杀太保
致仕韦昭度、太子少师李磎。是月，李克用陷绛州，刺
史王瑶死之。七月，李克用以兵屯于河中。八月，李克
用为邠宁四面行营招讨使。十月，李克用及王行瑜
战于梨园，败之。十一月丁巳，李克用及王行瑜战于
龙泉，败之。丁卯，王行瑜伏诛。”按《沙陀本传》：“二年，幽
州降，克用以刘仁恭为留后，乃旋。王行瑜、韩建、李茂
贞连兵南关下，杀李谿。克用尽调北部兵，度河拔绛
州，斩刺史王瑶。次河中，王珂谒于道。同州王行约奔
京师，围韩建于华州，京师震动。帝为幸石门、莎城，遣
内谒郗延昱慰劳，且言茂贞屯盩厔，行”瑜屯兴平，克
用乃进营渭桥。帝以嗣延王戒丕、嗣丹王允诏克用
击邠、凤。克用奉诏屯渭北，遣史俨以骠骑三千护石
门，且令王珂输河中粟备行在。帝以赤诏嘉答，进克
用诸道兵马都招讨使，命二嗣王兄事之，令促讨行
瑜。克用请帝还京师，以二千骑卫乘舆。时宫室煨残，
驻尚书省，百官丧马，克用进乘舆、金贝装二驷，又上
百乘给从官。进太师，兼中书令、邠宁四面行营都统。
行瑜坚壁梨园，茂贞自率师三万逼咸阳而屯。克用
请帝责茂贞罢兵，因削官爵，愿与河中共讨之。帝诏
第事。行瑜贷茂贞俾结好。朱诏赐魏国夫人陈氏，陈，
襄阳人也，善《书》，帝所爱，欲急平贼，故予之。茂贞以兵
援龙泉，克用使李罕之、李存审夜引兵劫其饷，援兵
亡，行瑜溃而走，追杀万计。行瑜入邠州，丐归款，克用
使史俨入其城，行瑜死，庆州，传首京师。帝悉论幕府
官属及诸子功，封爵之，克用赐号“忠贞平难功臣”，进
封晋王。克用屯云阳，遣李习吉入朝，且请与王珂悉
力讨茂贞，帝不许。克用私于使者曰：“叛根不除，忧未
艾也。”天子废度支钱三十万缗劳其军。时郓州朱宣
兄弟为全忠所困，使来告克用，请道于魏救之。兵解
复斗。克用自将而往，使李存信率兵三万与史俨等
次于莘，为魏兵所破。克用怒，大略相魏去。始，茂贞畏
克用见讨，修贡献如藩臣。及克用还，绝贡献，与韩建
谋以兵入朝。帝惧，诏克用进卫京师。帝谋度河幸太
原，遣延王入克用军，促迎天子。既次渭北，建固请幸
华州，克用谓王曰：“患本于不断，顾上自为之。”李存信
攻魏，葛从周引众三万来援，战洹水上，汴人夜攻，诸
野哄合，克用子落落，马陷而颠，克用救之亦颠，追兵
迫，射之乃免。存信已傅魏城，克用并力。罗弘信以捉
生逆战，为克用所败，追及郛，叩阖而还。于是陕州王
珙攻河中，李嗣昭援珂，再战再胜，珙围解。帝使延王
持节至太原，谓克用曰：“不用卿计故逮此，无可言者。
今我寄于华，百司群官无所托，非卿尚谁与忧？不则
不复见宗庙矣。”王至太原，克用留累月，每大张饮，王
必以舞属克用，因陈国事，涕数行下，冀感动之。时刘
仁恭据幽州，贰于克用，数召兵不应，克用以书让之，
仁恭得书，抵于地，遂显绝。故克用内忧幽州，以好辞
谢王，不复有西意。俄自将屯蔚州。会晨大雺冥，仁恭
来薄战，克用大败，走太原，大将多死。全忠夺邢、磁、洺
三州。茂贞度克用沮挠，无能出师，乃与韩建谩好，致
书言“帝暴露累年，请共治宫室，迎天子。”初，长安自石
门之奔，宫殿焚圮，及岐人再逆火，闾里皆尽，宫城昏
夜，狐狸鸣啼无人迹。帝幸《华西溪》，望旧京，必泫然流
涕，左右凄塞不得语。王建方盗两川，茂贞欲披其鄙
私之数，南师不暇东，而全忠缮治洛阳，茂贞因约克
用共其劳。克用辞穷，乃出资为助。

### 光化元年十二月李克用陷泽州

按《唐书？昭宗本纪》云云。按《沙陀本传》：“光化初，帝还
京师，诏克用与全忠解仇，宰相徐彦若、崔引皆劝之，
克用势已折，然尚以功高位全忠上，耻先下之。时王
镕方睦于汴，乃遗书镕，使为己倡。全忠即遣使奉书
币恭甚，克用亦报之。然汴日益张，穷斗不置。王珙请
汴兵攻河中，克用使李嗣昭、张汉瑜援之，汴兵走，葛
从”周取承天军，氏叔琮取辽州、乐平，进壁榆次，克用
使周德威逐出之。李嗣昭以步骑三万下太行，略河内，拔怀州，进攻河阳。汴人阎宝救之，嗣昭退保怀。

### 天复元年六月李克用陷隰慈二州

天复二年三月丁卯，李克用陷汾、慈、隰三州。

按：以上《唐书昭宗本纪》云云。按《沙陀本传》：“天复元
年，全忠取晋、绛，逼河中，王珂告急，使相望。汴人扼空
道，晋兵不得前，遂虏珂。珂妻克用女，不能救，全忠遂
有河中，克用朝贡，道亦梗。全忠知克用迮不振，乃大
举攻太原，分遣锐将氏叔琮等率魏、博、兖、郓、邢、洺、义
武、晋、绛兵环入之。晋城邑多下，会大雨，汴兵粮乏，士
疟”疠遂解。克用虽内愤，悒惮全忠，彊难与争，乃厚致
币马谢，复请修好。全忠遂取同、华，屯渭上。帝如凤翔，
李茂贞、韩全诲请召克用入卫，克用间道遣使者奔
问，并诒书全忠，劝还汴，全忠不答。克用率兵趋平阳，
攻吉上堡，破汴军于晋州。李嗣昭、周德威下慈、隰，进
屯河中。汴将朱友宁以兵十万壁其南，全忠自屯晋
州。晋人闻全忠至，皆失色。时有虹贯德威营，氏叔琮
薄垒疾斗，晋兵大败，仗械辎储皆尽。友宁长驱略汾、
慈、隰州皆下，遂围太原，攻西门。德威、嗣昭循山挈馀
众得归。克用大恐，身荷版筑，率士拒守，阴与嗣昭、德
威谋奔云州。李存信曰：“不如依北蕃。”国昌妻刘语克
用曰：“闻王欲委城入蕃，审乎？计谁出？”曰：“存信等为此。”
刘曰：“彼牧羊奴，安办远计？王常笑王行瑜失城走而
死，若何效之？且王顷居达靼危，不免，必一朝去此，祸
不旋跬，渠能及北虏哉？”克用悟，乃止。居数日，散士复
集。嗣昭夜扰友宁营，汴人惊，引去。德威追之，抵白壁
关，复收慈、隰、汾三州。

天复三年，李克用攻晋州。

按《唐书昭宗本纪》不载。按《沙陀本传》：“天复三年，克
用攻晋州，闻帝自凤翔还京师，乃去云州都将王敬
晖杀刺史刘再立，以地予刘仁恭，李嗣昭讨之。仁恭
援敬晖，嗣昭壁乐安，欲战，仁恭取敬晖，弃城去。帝东
迁，诏至太原，克用泣谓其下曰：‘乘舆不复西矣’。遣使
者奔问行在，俄加号协盟同力功臣。”李茂贞、王建与
邠州杨崇本遣使者来约义举，克用顾藩镇皆附汴，
不可与共功，惟契丹阿保机尚可用，乃卑辞召之。保
机身到云中，与克用会，约为兄弟，留十日去，遗马千
匹、牛羊万计，期冬大举度河，会昭宗弑而止。四年，王
建、李茂贞约克用大举。建将康晏步骑二万与克用
监军张承业会凤翔。是时，汴将王重师守长安，刘知
俊守同州，与战长安西，建兵败，遂不振。唐亡，建与淮
南杨渥请克用自王一方，须贼平访唐宗室立之。建
请悉蜀工制乘舆御物，克用答曰：“自王，非吾志也。”建
又劝茂贞王岐，茂贞孱褊，亦不敢当，但侈府第、僭宫
禁而已。建、渥乃自王。是岁，克用有疾，城门自坏，明年
卒。